
Den store bagedyst' er DR's største seermagnet. Men er vi vidner til kunstværker eller kopier? 

Bagedystdeltagere tyr gerne til internettet for at finde inspiration til mesterværkerne, men de skal være varsomme. Kager som kategori kan godt høre ind under ophavsretten, vurderer jurister. Tegning: Claus Nørregaard 


Slaveri splitter E EU og Afrika 


Slavehandeli Libyen overskygger topmødet mellem 
Afrika og Europa. Kritikken rammer både Libyen og EU, 
hvilket overrasker og frustrerer EU’s udenrigschef. 

topmødet mellem EU og den Afri- 
kanske Union (AU) i Elfenbensky- 
stens hovedstad, Abidjan, var usædvan- 
ligt. Det begyndte allerede mandag med 

et brag, da AU-formanden rundsendte et 
forslag til udtalelse om slaveri, tortur og 
andre grusomme krænkelser af menne- 
skerettighederne i Libyen. Libyerne tog 
straks ordet og råbte højere og brugte 
stærkere ord, end man er vant til i de 
kredse, fortæller en deltager i det lukkede 
møde til Politiken. 

Men det mest bemærkelsesværdige var, 
at vreden ikke som vanligt blev vendt 
mod EU og de gamle kolonimagter, men 
den blev vendt mod nabolandet Niger, 
der sidder to rækker fra den libyske dele- 
gation under topmødet. Og mod forman- 
den for den Afrikanske Union, der sidder 
hævet over de øvrige deltagere. 

Netop Niger har ført an i kritikken af de 
umenneskelige forhold i Libyen, ogandre 
afrikanske lande fulgte trop. 

»Hvis presserapporterne taler sandt - 
det ved vi ikke endnu - ser vi, at afrikaner- 
ne er kommet tilbage islavelænker. Det er 
helt, helt forfærdende. Det skal efterfor- 
skes, og de ansvarlige skal stilles til regn- 
skab. Også de, der har tilladt disse uhyrli- 
ge forbrydelser. Det bør være budskabet 
fra dette topmøde«, siger Botswanas dele- 
gationsleder. 

Den amerikanske tv-station CNN har 
sat emnet på den internationale dagsor- 
den ved at optage en slaveauktion med 
skjult kamera. I løbet af seks-syv minutter 
bliver 12 mennesker solgt. 

»Skal nogen bruge en graver? Her er en 
graver, en stor, stærk mand«, siger auktio- 
narius: »Kan jeg få et bud? 500, 550, 600, 
650 ...«. Nogle minutter senere er det ov- 
re, og mændene bliver overdraget til de- 
res nye herrer. 

Menneskehandlen i Libyen har de sene- 
ste dage skabt forfærdelse blandt politi- 
kere i hele verden, der tager klart afstand. 
Reportagen, der dokumenterede adskilli- 


Rohingyaerne har akut brug for din hjælp netop nu. 
Giv en overlevelsespakke, så flygtningene i Bangladesh’ 
fyldte flygtningelejre kan få mad og tøj på kroppen. 

ge slavemarkeder, er blevet bekræftet af 
andre medier og andre videoer og har 
vakt ramaskrig både på gaderne og 
blandt toppolitikere. FN’s Sikkerhedsråd 
var i aftes indkaldt til hastemøde. 


Italien: Slaveri er ikke nyt 

Blandt de afrikanere, der rejser ud, er 
gambierne en stor gruppe. Ved topmødet 
igår talte Politiken med landets udenrigs- 
minister, der udtrykte sin bekymring. 

»Der er mange gambiere i Libyen, og vi 
er meget bekymrede for deres tilstand. 
Det, de udsættes for, er helt uacceptabelt. 
Ingen kan leve med det. Myndighederne i 
Libyen må leve op til deres ansvar og 
håndtere situationen, ellers vil uhyrlighe- 
derne bare fortsætte«, siger Ousainou 
Darboe, mens han venter på, at det næste 
møde i rækken skal gå i gang. 

Møderne finder sted i luksushotellet 
Sofitel i Abidjan. Omtrent så langt fra Li- 
byens kummerlige fangelejre, man kan 
komme i Afrika. De fine pladser, reserve- 

ret til ministre og statsledere, er indrettet 
i en lidt gammeldags stil, der kan lede 
tankerne hen på kolonitiden. Hotellet 
ejes afet selskab i Frankrig, den gamle ko- 
lonimagt. 

Og udenrigsministeren fra Gambia nø- 
jes ikke med at kritisere Libyen. 

»EU-landene og EU som gruppe har og- 
så et ansvar. Problemet opstår, fordi folk 
gerne vil til Europa, og de kan ikke få vi- 
sum. Og så sidder de fast. Den eneste må- 
de, de kan komme til Europa på, er den 
farlige rejse over Middelhavet«, siger Ou- 
sainou Darboe, der opfordrer EU til at 
lempe unionens visumpolitik. 

Italien, der er blevet hårdest ramt af mi- 
grantkrisen, har hen over sommeren 
presset på for at sikre en EU-aftale med 
den libyske kystvagt om at stoppe mi- 
granterne i libysk farvand. Ifølge talrige 
presserapporter har landet betalt libyske 
militser for at standse migranterne. 

Farvel til 
pølsefabrik 


Taxametersystemet er 
endelig blevet stækket. 


evillingssystemer får sjæl- 
B dent blodet til at rulle og 

sjæle til at skælve. Men de vi- 
deregående uddannelser er en 
undtagelse. Midt i slagmarken er 
universiteter kaldt for ”pølsefabrik- 
ker’, og 'fremdriftsreformen” har 
været et hadeobjekt. Set i det lys er 
det flot, at samtlige partier i fre- 
dags blev enige om en ny måde at 
tildele professionshøjskoler og uni- 
versiteter penge på. 

Ved præsentationen havde områ- 
dets minister Søren Pind (V) det 
store smil fremme. Med god grund. 
Det er nemlig ikke kun en bedrift, 
atalle partier står bag aftalen, den 
er faktisk også god. 

Først og fremmest lægges der 
luft til et rent ”taxametersystem', 
hvor den enkelte institution ude- 
lukkende belønnes for, hvor mange 
studerende der består eksamener. 
Systemet er med rette blevet kriti- 
seret for at lægge for meget vægt 
på kvantitet og masseproduktion - 
deraf navnet ”pølsefabrik'. 

Taxameteret har også inspireret 
uddannelser til at stille så mange 
nye uddannelser op i udstillings- 
vinduet som muligt for at få kun- 
der. Det har ikke har været i sam- 
fundets interesse. 

Dernæst giver det god mening, 
at der nu indføres et såkaldt grund- 
tilskud på 25 pct. af de samlede be- 
villinger, der fokuserer på kvalite- 
ten i uddannelserne. 

Og man må glæde sig over, at 
den forkætrede ”fremdriftsreform', 
der skulle få studerende hurtigt 
igennem studierne, men som også 
var ufleksibel, er lagt i graven. 


DET NYE system er en klar forbed- 
ring. Men der er stadig mange ube- 
svarede spørgsmål og dilemmaer. 

Godt nok er det rene taxameter 
lagt væk. Men 67,5 pct. af milliard- 
bevillingerne er stadig baseret på 
antallet af producerede eksamener 
-det system, som daværende vi- 
denskabsminister Esben Lunde 
Larsen (V) i 2015 ville afskaffe helt. 
Det kan man ikke, men måske kun- 
ne man have svækket taxameteret 
endnu mere? 

Og hvad er kvalitet egentlig? Sid- 
ste år indrømmede Søren Pind, at 
begrebet 'svæver”, og det gør det 
mildest talt også i den nye aftale. 

Endelig skal en del af bevillinger- 
ne nu gives efter, om de færdigud- 
dannede får job. Men kan man for- 
udsige det på langt sigt? Er det net- 
op humanister, vi får brug for om ti 
år, når robotterne har overtaget ru- 
tinearbejdet? 

Drømmemodellen finder vi for- 
mentlig aldrig. Men alt i alt var fre- 
dag en god dag for de videregåen- 
de uddannelser. 

